– Ծանրաբեռնվածությունն ազդում է ժամկետների վրա․ դատական նիստեր են հետաձգվում, բայց որակյալ պաշտպանությունն իրականացվում է: Ամենաշատ արդարացման գործերն ունի Հանրային պաշտպանի գրասենյակը և շատ-շատ ծանրաբեռնվածության պարագյում հասցնում ենք ապահովել որակը, որովհետև հանրային պաշտպաններն այնքան արհեստավարժ են, այնքան փորձառու են, որ շատ արագ են կողմնորոշվում: Հանրային պաշտպանները որևէ մեկին ապացուցելու ոչինչ չունեն, դատական նիստերը երկարացնելու և շոուներ անելու խնդիր ևս չունեն: Մենք պարզապես աշխատում ենք ռեալ, բայց իհարկե այդ խնդիրը կա, որ, եթե գործերի քանակն աճի, մենք այլևս չենք կարողանա հասցնել: Որպեսզի որակը բարձր պահենք, մենք հանրային պաշտպաններին աշխատանքի ենք ընդունում մրցույթով և յուրաքանչյուր տարի՝ 10 ամսվա կտրվածքով, ստուգում ենք նրանց աշխատանքը: Ունենք նաև գնահատման համակարգ, և յուաքնաչյուր հանրային պաշտպանի համար կազմվում է անհատական հաշվետվություն: Այս վերահսկողությունն ուղիղ կապ ունի որակի բարձրացման հետ: Այս պահին ունենք որակյալ կադրեր և աշխատում ենք, որ նոր եկած կադրերին ևս դարձնենք որակյալ, փորձառու և այսպես ապահովենք: Հանրային պաշտպանները ազգանվեր գործ են կատարում ու չի կարելի դա փնովել: Անհրաժեշտ է իրազեկման մեխանիզմ, որպեսզի մարդիկ հնարավորություն ունենան իրենց պաշտպաններն ունենալու: Այսօր հանգիստ եմ, որ շատ-շատ մարդկանց կարողանում ենք օգնել, իհարկե, կան մարդիկ, որոնք չարաշահում են իրենց իրավունքը: